Forfatningen beskyttet også det som ble kalt den tyske borgers «helligste rett», nemlig den personlige frihetens ukrenkelighet. Politiet måtte etter en arrestasjon slippe den arresterte fri innen et døgn, eller fremstille vedkommende for en dommer. De private hjem ble beskyttet mot husransakelser og borgerne mot brevsensur. De grunnleggende rettigheter omfattet også ytrings- presse-, tros- og samvittighetsfrihet.